ዋላ'ኳ ፕረዚደንት ትራምፕ ብሰሉስ ምሸት ህጹጹ ኣዋጅ ኣይአውጅ `ምበር፡ ገለ ተንተንቲ ከም ዝብልዎ ቅድሚ እቲ ዘሎ ናይ ዘይምርድዳእ ኩነታት ምፍትሑ ነቲ ኣዋጅ ክእውጅ ተኽእሎታት ከምዘሎ ይገልጹ። እቲ ዘሎ ፖለቲካዊ ምትፍናን፡ ካብ ባጀት ናይ ሰራዊት ብምጥቃም ነቲ ንዝሓለፈ ክልተ ዓመታት ክሃንጾ ዘይከኣለ መንደቕ ንኽሃንጾ ተኽእሎ ክረክብ ይኽእል ይብሃል። እንተኾነ፡ ፕረዚደንት ትራምፕ ነቲ ሕገመንግስታዊ ስልጣን ባይቶ ብምምንጣሉ ክኽሰስ ኢዩ። እቲ ክወስዶ ዝኾነ ስጉምቲ ድማ ነታ ሃገር ኣብ ክትወጾ ዝይትኽእል ዓዘቅቲ ናይ ሕጋዊ ብድሆታት ክትሽመም ኢያ። ተዛማዲ ትሕዝቶ ፕሮፌሰር ራንሲማን፡ ናይ ምዕራባውያን ዲሞክራሲ ናብ ቅልውላው ድዩ ዝኣቱ ዘሎ?
